|  |  |
| --- | --- |
|  | **ԲԱՐՁՐԱԳՈՒՅՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ԿՈՄԻՏԵ****Ն Ա Խ Ա Գ Ա Հ** |

ք. Երևան N 196-Ա « 31 » հուլիսի 2024 թ.

**Հ Ր Ա Մ Ա Ն**

**ԳԻՏԱԿԱՆ ԱՍՏԻՃԱՆՆԵՐ ՇՆՈՐՀՈՂ ՄԱՍՆԱԳԻՏԱԿԱՆ ԽՈՐՀՐԴԻ**

**ԱՇԽԱՏԱՆՔԻ ԿԱՆՈՆԱԿԱՐԳԸ ՀԱՍՏԱՏԵԼՈՒ ԵՎ ԲԱՐՁՐԱԳՈՒՅՆ**

**ԿՐԹՈՒԹՅԱՆ ԵՎ ԳԻՏՈՒԹՅԱՆ ԿՈՄԻՏԵԻ ՆԱԽԱԳԱՀԻ 2023 ԹՎԱԿԱՆԻ ՀՈԿՏԵՄԲԵՐԻ 2-Ի N 30-Ա ՀՐԱՄԱՆԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Գիտական և գիտատեխնիկական գործունեության մասին» օրենքի 15.1-ին հոդվածի 2-րդ մասի 9-րդ կետով և «Նորմատիվ իրավական ակտերի մասին» օրենքի 37-րդ հոդվածի 1-ին մասով՝

**ՀՐԱՄԱՅՈՒՄ ԵՄ**

1. Հաստատել գիտական աստիճաններ շնորհող մասնագիտական խորհրդի աշխատանքի կանոնակարգը՝ համաձայն Հավելվածի:

2. Ուժը կորցրած ճանաչել Բարձրագույն կրթության և գիտության կոմիտեի նախագահի 2023 թվականի հոկտեմբերի 2-ի «Գիտական աստիճաններ շնորհող մասնագիտական խորհրդի աշխատանքի կանոնակարգը հաստատելու մասին» N 30-Ա հրամանը:

3. Սույն հրամանն ուժի մեջ է մտնում 2024 թվականի սեպտեմբերի 1-ից:

 **ՍԱՐԳԻՍ ՀԱՅՈՑՅԱՆ**

Հավելված

ԲԿԳԿ նախագահի

2024 թվականի հուլիսի 31-ի

N 196-Ա հրամանի

**ԿԱՆՈՆԱԿԱՐԳ**

**ԳԻՏԱԿԱՆ ԱՍՏԻՃԱՆՆԵՐ ՇՆՈՐՀՈՂ ՄԱՍՆԱԳԻՏԱԿԱՆ ԽՈՐՀՐԴԻ ԱՇԽԱՏԱՆՔԻ**

**1. ՄԱՍՆԱԳԻՏԱԿԱՆ ԽՈՐՀՈՒՐԴԸ ԵՎ ԱՇԽԱՏԱՆՔԻ ԿԱԶՄԱԿԵՐՊՈՒՄԸ**

1. Գիտական աստիճաններ շնորհող մասնագիտական խորհուրդը (այսուհետև` խորհուրդ) աստիճանաշնորհման համակարգի հիմնական օղակն է, որը ստեղծվում է Հայաստանի Հանրապետության կառավարության 1997 թվականի օգոստոսի 8-ի N 327 որոշմամբ հաստատված «Հայաստանի Հանրապետությունում գիտական աստիճանների շնորհման կարգի» (այսուհետ՝ Կարգ) 15-րդ և 16-րդ կետերին համապատասխան` Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մարտի 22-ի N 17-Ն հրամանով հաստատված Հայաստանի Հանրապետության գիտական աստիճաններ շնորհելու մասնագիտությունների անվանացանկի հիման վրա:

2. Խորհուրդ ստեղծում է Հայաստանի Հանրապետության կրթության, գիտության, մշակույթի և սպորտի նախարարության բարձրագույն կրթության և գիտության կոմիտեն (այսուհետ` ԲԿԳԿ) բուհերում և գիտական կազմակերպություններում (այսուհետ՝ կազմակերպություն), որոնք ունեն տվյալ մասնագիտությամբ առնվազնաշխատաժամանակի նորմալ տևողությամբ աշխատող առնվազն երեք գիտությունների դոկտոր:

3. Խորհրդի նախագահ, տեղակալ և գիտական քարտուղար նշանակում է ԲԿԳԿ-ն՝ տվյալ կազմակերպության առաջարկության հիման վրա: Մեկ անձը կարող է լինել միայն մեկ խորհրդի նախագահ:

4. Խորհրդում ստեղծվում է խորհրդի կազմ՝ մեկ կամ մի քանի մասնագիտությունների համապատասխանող ատենախոսությունների պաշտպանությունը կազմակերպելու համար: Խորհրդի կազմում ընդգրկվում են գիտական աստիճանաշնորհման անվանացանկի տվյալ մասնագիտությանը համապատասխան գիտական աստիճան ունեցող մասնագետներ՝ համաձայն Կարգի 16-րդ կետի:

5. Հայցորդն ատենախոսությունը ներկայացնում է իր ատենախոսության մասնագիտությանը համապատասխանող խորհրդի գիտական քարտուղարին։ Ատենախոսության նախնական քննարկման դրական եզրակացության և ատենախոսության մասնագիտությանը համապատասխան խորհրդի կազմի առկայության դեպքում ատենախոսության պաշտպանությունն իրականացվում է այդ խորհրդի կազմով:

6. Տվյալ մասնագիտության թվանիշով խորհրդի կազմ չլինելու դեպքում հայցորդն իր ատենախոսության պաշտպանությունը կազմակերպելու նպատակով կարող է դիմել աստիճանաշնորհման բնագավառին համապատասխանող որևէ գործող խորհուրդ ունեցող կազմակերպություն՝ խորհրդի նոր կազմ ստեղծելու համար: Խորհրդի կազմ ստեղծվում է կազմակերպության հայտով: Գիտական քարտուղարը, հայցորդի համաձայնությամբ և կազմակերպության միջնորդությամբ ԲԿԳԿ-ին ներկայացնում է վեց մասնագետի անուն, որոնց տվյալները լրացվում են Ձև N 1-ին համապատասխան: ԲԿԳԿ-ն այդ ցուցակից կարող է ընտրել առնվազն չորս մասնագետ և համալրել խորհրդի կազմը: Խորհրդի կազմը ձևավորվում է համաձայն Կարգի 16-րդ կետի:

7. Խորհրդի կազմը բաղկացած է առնվազն յոթ անդամից, առավելագույնը՝ տասներեք, ներառյալ խորհրդի նախագահը, խորհրդի նախագահի տեղակալը և գիտական քարտուղարը: Խորհրդի կազմի ձևավորման հրամանում նշվում է խորհրդի գործունեության ժամկետը:

8. Խորհրդի կազմից որևէ անդամի դուրս գալու դեպքում խորհրդի նախագահի կողմից և կազմակերպության միջնորդությամբ ԲԿԳԿ-ի հաստատմանն է ներկայացվում նոր մասնագետ:

9. Խորհրդի կազմը կարող է ստանալ տվյալ մասնագիտությամբ դոկտորական ատենախոսության պաշտպանություն կազմակերպելու իրավասություն, եթե խորհրդի կազմի անդամների առնվազն կեսը դոկտորներ են:

10. Խորհրդի կազմը կարող է ստանալ տվյալ մասնագիտությամբ թեկնածուական ատենախոսության պաշտպանություն կազմակերպելու իրավասություն, եթե խորհրդի կազմի անդամների առնվազն մեկ քառորդը դոկտորներ են:

11. Խորհրդի մեկ նիստի ընթացքում կարող է կայանալ մեկ ատենախոսության պաշտպանություն կամ քննարկում:

12. Խորհրդի նիստն օրինական է, եթե նիստին մասնակցում է խորհրդի անդամների առնվազն երկու երրորդը:

**2. ԱՏԵՆԱԽՈՍՈՒԹՅԱՆ ՆԱԽՆԱԿԱՆ ՔՆՆԱՐԿՈՒՄԸ**

13. Հայցորդն իր մասնագիտությանը համապատասխանող խորհրդի գիտական քարտուղարին ներկայացնում է՝

1) ատենախոսության տպագիր և էլեկտրոնային տարբերակները,

2) ատենախոսության նախնական քննարկման համար պահանջվող փաստաթղթերը (Ձև N 2, Ձև N 6),

3) երեք մասնագետի անուն, որոնք տվել են համաձայնություն իրականացնել ատենախոսության նախնական ուսումնասիրությունը և տալ եզրակացություն: Հայցորդի գիտական ղեկավարը/խորհրդատուն, համատեղ գիտական աշխատանք ունեցող անձը, աշխատավայրերից որևէ մեկում նրա անմիջական ղեկավարը չեն կարող ընդգրկվել այդ ցուցակում:

14. Ատենախոսությունը ստանալուց հետո երեք աշխատանքային օրվա ընթացքում գիտական քարտուղարը ստուգում է փաստաթղթերի ամբողջականությունը և երեք մասնագետների անունները ներկայացնում է խորհրդի հաստատմանը: Մասնագետների ցուցակը խորհուրդը հաստատում է երեք աշխատանքային օրվա ընթացքում: Գիտական քարտուղարը ատենախոսությունն ուղարկում է մասնագետներին, ովքեր տասնհինգ օրվա ընթացքում ատենախոսության վերաբերյալ ներկայացնում են եզրակացություններ: Եզրակացության մեջ նշվում են`

1) ատենախոսության համապատասխանությունը հաստատված թեմայի թվանիշին (անհրաժեշտության դեպքում նշելով առկա այլ թվանիշների մասնաբաժինները),

2) հրատարակված հոդվածներում ատենախոսության հիմնական դրույթների ընդգրկման ամբողջականությունը,

3) ատենախոսության համապատասխանությունը Կարգի 10-րդ կետին:

15. Եթե մասնագետներից երկուսը չեն ներկայացնում եզրակացություն, ապա խորհուրդը նշանակում է նոր մասնագետներ:

16. Գիտական քարտուղարի և եզրակացություն ներկայացրած մասնագետների համատեղ քննարկման արդյունքում կայացվում է ատենախոսությունը պաշտպանության ընդունելու վերաբերյալ որոշում, որն ատենախոսության էլեկտրոնային տարբերակի հետ միասին ուղարկվում է ԲԿԳԿ:

17. Ատենախոսությունը պաշտպանության չընդունելու դեպքում հայցորդին հանձնվում են ներկայացված փաստաթղթերը և պաշտպանության մերժումը հիմնավորող որոշումը` կցելով մասնագետների եզրակացությունները և քվեարկության արդյունքները:

18. Ատենախոսությունը պաշտպանության ընդունելու մասին դրական որոշումից հետո խորհրդի կազմը նշանակում է ընդդիմախոսներ, առաջատար կազմակերպություն, պաշտպանության օր, թույլատրում սեղմագրի տպագրությունը (Ձև N 7, Ձև N 8):

19. Պաշտպանությունից առնվազն երեսուն օր առաջ հայցորդն ատենախոսության սեղմագիրն առաքում է`

1) խորհրդի կազմի անդամներին,

2) խորհրդի որոշած հասցեներով,

3) ԲԿԳԿ-ի հաստատած ցուցակի հասցեներով (Ձև N 5):

20. Ատենախոսության մեկ և սեղմագրի երկու օրինակ պաշտպանությունից առնվազն երեսուն օր առաջ տրվում է այն կազմակերպության գրադարանին, որտեղ գործում է խորհուրդը:

21. Կազմակերպությունը պարտավոր է ատենախոսությունը պաշտպանության ընդունելուց հնգօրյա ժամկետում իրենց պաշտոնական կայքէջերում տեղադրել հայցորդի ատենախոսության սեղմագիրը:

**3. ԱՏԵՆԱԽՈՍՈՒԹՅԱՆ ՊԱՇՏՊԱՆՈՒԹՅՈՒՆԸ ԽՈՐՀՐԴՈՒՄ**

22. Ատենախոսության պաշտպանության նիստն ընթանում է խորհրդի նախագահի, բացակայության դեպքում` նախագահի տեղակալի ղեկավարությամբ:

23. Խորհրդի նախագահի և նախագահի տեղակալի միաժամանակյա բացակայության դեպքում նիստը չի կայանում:

24. Խորհրդի գիտական քարտուղարի բացակայության դեպքում նիստի անդամներն ընտրում են գիտական քարտուղարի պարտականությունների կատարող:

25. Նիստը սկսում է խորհրդի կազմի նախագահը, եթե համաձայն ներկայաթերթիկի (Ձև N 9) նիստը կարող է օրինական համարվել: Նախագահը հայտարարում է պաշտպանվող ատենախոսության թեման, նշում պաշտոնական ընդդիմախոսներին և առաջատար կազմակերպությանը, որից հետո խոսքը տրվում է գիտական քարտուղարին` հայցորդի ներկայացրած փաստաթղթերին ծանոթացնելու համար:

26. Հայցորդը ներկայացնում է իր ատենախոսության հիմնական և առանցքային դրույթներն ու նյութերը, որից հետո նրան տրվում են հարցեր: Այնուհետև կարող է ելույթ ունենալ գիտական ղեկավարը կամ խորհրդատուն: Ապա գիտական քարտուղարը հրապարակում է ատենախոսության թեման հաստատած կազմակերպության եզրակացությունը, առաջատար կազմակերպության կարծիքը, ինչպես նաև ատենախոսության և սեղմագրի վերաբերյալ ստացված կարծիքները: Դրական կարծիքները, խորհրդի կազմի անդամների համաձայնությամբ, կարող են ներկայացվել ամփոփ, նշելով դիտողությունները, իսկ բացասական կարծիքներն ընթերցվում են ամբողջությամբ:

27. Կարծիքների հրապարակումից հետո, դիտողություններին պատասխանելու համար, խոսքը տրվում է հայցորդին:

28. Այնուհետև իրենց կարծիքները հրապարակում են պաշտոնական ընդդիմախոսները: Եթե ընդդիմախոսը բացակայում է, ապա գիտական քարտուղարն ընթերցում է նրա կարծիքը: Յուրաքանչյուր ընդդիմախոսի ելույթից հետո հայցորդը ստանում է պատասխանի իրավունք: Նիստից կարող է բացակայել միայն մեկ ընդդիմախոս:

29. Հետագա բանավեճին, ինչպես նաև ատենախոսության քննարկման ամբողջ ընթացքին, մասնակցելու իրավունք ունեն նիստին բոլոր ներկա գտնվողները:

30. Վերջում հայցորդին տրվում է եզրափակիչ խոսքի իրավունք:

31. Հայցորդի եզրափակիչ խոսքից հետո խորհուրդը գիտական աստիճան շնորհելու հարցով անցկացնում է գաղտնի քվեարկություն: Գաղտնի քվեարկության համար բաց քվեարկությամբ նիստին մասնակից խորհրդի կազմի ձայների պարզ մեծամասնությամբ ընտրվում է հաշվիչ հանձնաժողով (առնվազն երեք հոգի):

32. Գաղտնի քվեարկությանը մասնակցում են միայն նիստին մասնակից խորհրդի անդամները, որոնց հաշվիչ հանձնաժողովը ստորագրությամբ հանձնում է քվեաթերթիկները (Ձև N 10):

33. Պաշտպանությունից ուշացած կամ մինչև պաշտպանության ավարտը հեռացած խորհրդի անդամները քվորումը որոշելիս չեն հաշվառվում և քվեարկությանը չեն մասնակցում: Եթե հայցորդը խորհրդի անդամ է, ապա նա չի ընդգրկվում իր պաշտպանության նիստի խորհրդի անդամների ցուցակում և չի մասնակցում քվեարկությանը:

34. Քվեարկողը քվեաթերթիկի «քվեարկության արդյունքներ» սյունակում թողնելով իր նախընտրած տարբերակը` ջնջում է մյուսը և քվեաթերթիկը գցում կնքված քվեատուփի մեջ:

35. Քվեատուփը բացում են հաշվիչ հանձնաժողովի անդամները, հաշվում քվեաթերթիկները, և ըստ քվեարկության արդյունքների կազմում արձանագրություն (Ձև N 11):

36. Նախքան գաղտնի քվեարկության սկսվելը, չբաժանված քվեաթերթիկները, հետագա օգտագործումը բացառող նշանով, պահվում են հաշվիչ հանձնաժողովի մոտ, որի մասին նշվում է արձանագրության մեջ:

37. Այն քվեաթերթիկները, որոնք հստակ չեն արտահայտում խորհրդի անդամի կարծիքը, համարվում են անվավեր, որի մասին նշվում է արձանագրության մեջ:

38. Քվեարկության արդյունքների արձանագրությունը ձևակերպելուց հետո հաշվիչ հանձնաժողովը քվեաթերթիկները կցում է արձանագրությանը:

39. Գաղտնի քվեարկությանը մասնակցած խորհրդի անդամները բաց քվեարկությամբ, ձայների պարզ մեծամասնությամբ հաստատում են հաշվիչ հանձնաժողովի արձանագրությունը: Արձանագրությունը չհաստատվելու դեպքում քննարկումը շարունակվում է և խորհուրդը կրկին անցկացնում է գաղտնի քվեարկություն` նոր քվեաթերթիկներով:

40. Գիտական աստիճան շնորհելու մասին խորհրդի կազմի որոշումը դրական է, եթե «կողմ» են քվեարկել նիստին մասնակից անդամների առնվազն երեք քառորդը:

41. Հաշվիչ հանձնաժողովի արձանագրության հաստատումից հետո քննարկվում է խորհրդի կազմի եզրակացության նախագիծը, որը կազմվում է Կանոնակարգի պահանջներին համապատասխան:

42. Եզրակացության տեքստն ընդունվում է բաց քվեարկությամբ` նիստին մասնակից խորհրդի անդամների ձայների պարզ մեծամասնությամբ:

43. Գիտական աստիճան շնորհելու մասին խորհրդի կազմի բացասական որոշման դեպքում եզրակացություն չի ընդունվում:

44. Եթե հայցորդը ատենախոսությունը հանում է պաշտպանությունից, ապա նրան վերադարձվում են ներկայացված փաստաթղթերը, բացի դիմումներից, ատենախոսության և սեղմագրի մեկական օրինակներից, որոնք մնում են խորհրդում:

45. Գիտական աստիճան շնորհելու մասին դրական որոշման դեպքում, պաշտպանությունից հետո տասնհինգօրյա ժամկետում, խորհուրդը ԲԿԳԿ է ուղարկում հայցորդի որակավորման գործը` ատենախոսության մեկ օրինակը, սեղմագրերը և որակավորման փաստաթղթերը (Ձև N 3):

46. Բացասական որոշման դեպքում հայցորդին վերադարձվում են խորհուրդ ներկայացված փաստաթղթերը և քաղվածք խորհրդի նիստի արձանագրությունից` գաղտնի քվեարկության արդյունքների մասին: Ատենախոսության մեկ օրինակը հանվում է կազմակերպության գրադարանից և կարծիքների, սեղմագրի, նիստի արձանագրության հետ միասին յոթնօրյա ժամկետում ուղարկվում է ԲԿԳԿ:

***Ձև N 1***

**ՑՈՒՑԱԿ**

**ԳԻՏԱԿԱՆ ԱՍՏԻՃԱՆ ՇՆՈՐՀՈՂ ՄԱՍՆԱԳԻՏԱԿԱՆ ԽՈՐՀՐԴԻ**

 **ԱՆԴԱՄՆԵՐԻ ՄԱՍԻՆ ՏՎՅԱԼՆԵՐԻ[[1]](#footnote-1)**

 (խորհուրդը, մասնագիտությունները և բնագավառը)

|  |  |  |  |  |  |
| --- | --- | --- | --- | --- | --- |
| հ/հ | Ազգանուն, անուն, հայրանուն | Ծննդյան թիվ | Հիմնական աշխատավայրը և պաշտոնը | Գիտական աստիճանը, մասնագիտության թվանիշն ըստ պաշտպանած ատենախոսության | Գիտական աշխատությունները վերջին 5 տարում, ղեկավարած հայցորդները |
| **1** | **2** | **3** | **4** | **5** | **6** |
|  |  |  |  |  |  |

***Ձև N 2***

**ՄԱՍՆԱԳԻՏԱԿԱՆ ԽՈՐՀՈՒՐԴ ՆԵՐԿԱՅԱՑՎՈՂ**

**ՓԱՍՏԱԹՂԹԵՐ**

1. Հայցորդի դիմումը:
2. Անձնական թերթիկը (2 օրինակ):
3. Հայցորդի բարձրագույն կրթության դիպլոմի վավերացված պատճենը կամ թեկնածուի գիտական աստիճանը հավաստող դիպլոմի (վկայագրի) վավերացված պատճենը (1 օրինակ):
4. Տեղեկանք մասնագիտական քննության հանձնման մասին (1 օրինակ):
5. Ատենախոսության թեմայով հրատարակված աշխատությունների ցուցակը (1 օրինակ):
6. Քաղվածք ատենախոսության թեմայի հաստատման որոշումից (1 օրինակ):
7. Թեման հաստատած կազմակերպության եզրակացությունը (1 օրինակ):
8. Ատենախոսությունը անհրաժեշտ քանակով` ԲԿԳԿ-ին, կազմակերպության գրադարանին, առաջատար կազմակերպությանը և պաշտոնական ընդդիմախոսներին ուղարկելու համար: Ատենախոսության օրինակները ներկայացվում են հայցորդի ստորագրությամբ` տիտղոսաթերթի վրա:

***Ձև N 3***

**ԲԿԳԿ ՈՒՂԱՐԿՎՈՂ ՓԱՍՏԱԹՂԹԵՐ[[2]](#footnote-2)**

1. Խորհրդի ուղեկցող նամակը (ձևաթղթի վրա)` մասնագիտական խորհրդի նախագահի ստորագրությամբ:
2. Տեղեկանքն ըստ Ձև N 12-ի:
3. Անձնական թերթիկը:
4. Խորհրդի նիստի սղագրությունը խորհրդի նիստին ներկա անդամների ցուցակով, խորհրդի նախագահի և գիտական քարտուղարի ստորագրությամբ:
5. Խորհրդում նախնական քննարկման եզրակացությունները, ատենախոսությունը պաշտպանության ընդունելու վերաբերյալ որոշումը:
6. Խորհրդի եզրակացությունը:
7. Պաշտոնական ընդդիմախոսների և առաջատար կազմակերպության կարծիքները:
8. Քաղվածք ատենախոսության թեմայի հաստատման որոշումից:
9. Թեման հաստատած կազմակերպության եզրակացությունը (1 օրինակ):
10. Տեղեկանք մասնագիտական քննության հանձնման մասին (1 օրինակ):
11. Հայցորդի բարձրագույն կրթության դիպլոմի վավերացված պատճենը կամ թեկնածուի գիտական աստիճանի վկայագրի վավերացված պատճենը:
12. Անձնագրի և սոցքարտի (ՀԾՀ) կամ նույնականացման քարտի պատճենը:
13. Փաստաթղթերի ցուցակն ըստ Ձև N 13-ի:

***Ձև N 4***

**ՄԱՍՆԱԳԻՏԱԿԱՆ ԽՈՐՀՐԴՈՒՄ ՊԱՀՊԱՆՎՈՂ**

**ՓԱՍՏԱԹՂԹԵՐ**

1. Կադրերի հաշվառման անձնական թերթիկը:
2. Նիստի հաշվիչ հանձնաժողովի արձանագրությունն Ձև N 11-ի:
3. Ներկայաթերթիկն Ձև N 9-ի:
4. Սեղմագրի առաքման ցուցակը` ամսաթվի նշումով, գիտական քարտուղարի ստորագրությամբ:

***Ձև N 5***

**ՍԵՂՄԱԳՐԵՐԻ ԱՌԱՔՄԱՆ ՑՈՒՑԱԿ[[3]](#footnote-3)**

1. Բարձրագույն կրթության և գիտության կոմիտե

0028, Երևան, Օրբելի եղբայրների 22

1. Հայաստանի ազգային գրադարան (2 օրինակ)

0009, Երևան, Տերյան փող. 72

1. Նորամուծության և ձեռներեցության ազգային կենտրոն, գիտատեխնիկական գրադարան

0051, Երևան, Կոմիտասի պ. 49/3

***Ձև N 6***

**ԱՏԵՆԱԽՈՍՈՒԹՅԱՆ ՏԻՏՂՈՍԱԹԵՐԹԸ**

|  |
| --- |
| Կազմակերպության անվանումը, որտեղ հաստատվել էատենախոսության թեմանԱզգանուն, անուն, հայրանունԱտենախոսության անվանումըԱտենախոսություն**\_\_\_\_\_\_\_\_\_\_\_\_\_\_\_\_\_\_** մասնագիտությամբ **\_\_\_\_\_\_\_\_\_\_\_\_\_\_\_\_\_\_** գիտություններիդոկտորի (թեկնածուի) գիտականաստիճանի համար Գիտական ղեկավար`քաղաք-տարեթիվ |

***Ձև N 7***

**ՍԵՂՄԱԳՐԻ ԿԱԶՄԸ[[4]](#footnote-4)**

|  |
| --- |
| Կազմակերպության անվանումը, որտեղ գործում է ատենախոսությունը պաշտպանության ընդունած մասնագիտական խորհուրդըԱզգանուն, անուն, հայրանունԱտենախոսության անվանումը**\_\_\_\_\_\_\_\_\_\_\_\_\_\_\_\_\_\_** մասնագիտությամբ **\_\_\_\_\_\_\_\_\_\_\_\_\_\_\_\_\_** գիտություններիդոկտորի (թեկնածուի) գիտական աստիճանի հայցման ատենախոսության սեղմագիր  քաղաք-տարեթիվ |

***Ձև N 8***

**ՍԵՂՄԱԳՐԻ 2-ՐԴ ԷՋԸ[[5]](#footnote-5)**

Ատենախոսության թեման հաստատվել է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *կազմակերպության անվանումը*

Գիտական ղեկավար (խորհրդատու) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *գիտական աստիճանը, ա.ա.հ.*

Պաշտոնական ընդդիմախոսներ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *գիտական աստիճանը, ա.ա.հ.*

Առաջատար կազմակերպություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *անվանումը*

Պաշտպանությունը կայանալու է*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *ամսաթիվ, ժամ*

—————————————————————————————————————

 *կազմակերպության անվանումը (հասցեն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մասնագիտական խորհրդում

 *խորհրդի անվանումը և համարը*

Ատենախոսությանը կարելի է ծանոթանալ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

գրադարանում

Սեղմագիրն առաքված է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *ամսաթիվ*

Մասնագիտական խորհրդի

գիտական քարտուղար \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ստորագրություն) (ա.ա.)*

***Ձև N 9***

**ՆԵՐԿԱՅԱԹԵՐԹԻԿ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *անուն, ազգանուն*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մասնագիտությամբ

*մասնագիտության անվանումը*

ատենախոսության պաշտպանության \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *խորհրդի անվանումը*

 մասնագիտական խորհրդի \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_նիստի

 *ամսաթիվը և արձանագրության համարը*

|  |  |  |  |
| --- | --- | --- | --- |
| Անուն, ազգանուն | Գիտական աստիճանը | Ներկայությունը (ստորագրություն) | Քվեաթերթիկը ստացել է (ստորագրություն) |
|  |  |  |  |

Մասնագիտական խորհրդի

գիտական քարտուղար

***Ձև N 10***

**ՔՎԵԱԹԵՐԹԻԿ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մասնագիտական խորհրդի

*խորհրդի անվանումը*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_նիստի

*արձանագրության համարը և ամսաթիվը*

|  |  |  |
| --- | --- | --- |
| Հայցորդի անունը, ազգանունը | Արժանի է գիտական աստիճանի[[6]](#footnote-6) | Քվեարկության արդյունքներ[[7]](#footnote-7) |
|  |  | համաձայն եմհամաձայն չեմ |

***Ձև N 11***

**ԱՐՁԱՆԱԳՐՈՒԹՅՈՒՆ հ. \_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ մասնագիտական խորհրդի հաշվիչ

 *խորհրդի անվանումը*

հանձնաժողովի նիստի

«\_\_\_\_»\_\_\_\_\_\_\_\_\_\_\_\_\_ 20 թ.

Հաշվիչ հանձնաժողովի կազմը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ազգանուն, անուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հանձնաժողովն ընտրված է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին դոկտորի (թեկնածուի) գիտական աստիճան շնորհելու հարցով խորհրդի գաղտնի քվեարկության արդյունքները հաշվելու համար:

Մասնագիտական խորհրդի անդամների քանակը \_\_\_\_\_\_\_\_\_\_\_\_\_\_\_\_\_\_\_\_\_

Խորհրդում լրացուցիչ անդամների քանակը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Նիստին մասնակից անդամների քանակը \_\_\_\_\_\_\_\_\_\_\_\_\_\_\_\_\_\_\_\_ այդ թվում՝ քննարկվող

ատենախոսության մասնագիտությանը համապատասխան դոկտորների քանակը \_\_\_\_\_\_\_\_\_\_\_\_\_\_\_

Բաժանված քվեաթերթիկներ \_\_\_\_\_\_\_\_\_\_\_\_\_\_\_\_\_\_\_\_\_\_

Չբաժանված քվեաթերթիկներ \_\_\_\_\_\_\_\_\_\_\_\_\_\_\_\_\_\_\_\_\_

Քվեաթերթիկներ քվեատուփում \_\_\_\_\_\_\_\_\_\_\_\_\_\_\_\_\_\_\_\_

Քվեարկության արդյունքները

\_\_\_\_\_\_\_\_\_\_\_\_\_\_\_\_\_\_\_\_ -ին \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

գիտությունների դոկտորի (թեկնածուի) գիտական աստիճան շնորհելու համար քվեարկել են \_\_\_\_\_\_\_\_\_\_\_\_\_\_\_\_\_\_\_ -ը, որից

«կողմ»\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«դեմ»\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

անվավեր քվեաթերթիկներ \_\_\_\_\_\_\_\_\_\_\_

*Հաշվիչ հանձնաժողովի նախագահ*

*Հանձնաժողովի անդամներ*

***Ձև N 12***

**ՏԵՂԵԿԱՆՔ**

1. **Հայցորդ**
	1. ազգանուն, անուն, հայրանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(հայերեն, ռուսերեն)*

* 1. ծննդյան օրը, ամիսը և տարեթիվը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. քաղաքացիությունը, ազգությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. որտեղ, երբ է ընդունվել և ավարտել բուհը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. մասնագիտությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. ինչ լեզուների է տիրապետում \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. որտեղ, երբ է ընդունվել և ավարտել ասպիրանտուրան \_\_\_\_\_\_\_\_\_\_\_\_\_\_\_\_\_\_\_\_\_\_
	7. աշխատավայրը, պաշտոնը, հեռախոսի համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. բնակվելու հասցեն, հեռախոսի համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	9. հրատարակված աշխատությունների քանակը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(մենագրություն, հոդված և այլն)*

1. **Ատենախոսություն**

2.1 անվանումը (հայերեն և ռուսերեն) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2 թվանիշը և մասնագիտությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3 որտեղ և երբ է հաստատվել թեման \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4 տեսակը (ատենախոսություն, մենագրություն, գիտական զեկուցում) \_\_\_\_\_\_\_\_\_\_\_

**3. Գիտական ղեկավար(ներ), գիտական խորհրդատու.** (ա. ա. հ.) \_\_\_\_\_\_\_\_\_\_\_\_\_\_\_

**4. Պաշտոնական ընդդիմախոսներ.** (ա. ա. հ.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Առաջատար կազմակերպությունը** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Մասնագիտական խորհուրդ**

6.1 համարը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.2 կազմակերպությունը, որտեղ գործում է խորհուրդը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Պաշտպանություն**

7.1 օրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 7.2 նիստի մասնակիցների քանակը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.3 քվեարկության արդյունքները \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«կողմ» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«դեմ» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

անվավեր քվեաթերթիկներ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.4 խորհրդի որոշումը (դրական, բացասական) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.5 շնորհված գիտական աստիճանը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Մասնագիտական խորհրդի նախագահ*

*Գիտական քարտուղար*

***Ձև N 13***

**ՓԱՍՏԱԹՂԹԵՐԻ ՑՈՒՑԱԿ[[8]](#footnote-8)**

(ազգանուն, անուն)

|  |  |  |
| --- | --- | --- |
| **Փաստաթղթերի անվանումը** | **Թերթերի քանակը** | **Էջեր ից մինչև** |
|  |  |  |

*Մասնագիտական խորհրդի գիտական քարտուղար*

1. Ցուցակը կազմվում է այբբենական կարգով:

Նոր ստեղծվող խորհրդի համար սույն Ձևին կցվում են խորհրդի անդամների գրավոր համաձայնությունը, ինչպես նաև նախագահի, տեղակալի և գիտական քարտուղարի թեկնածությունները: [↑](#footnote-ref-1)
2. Փաստաթղթերը ներկայացվում են ԲԿԳԿ ատենախոսության առաջին օրինակի և 2 սեղմագրի հետ: [↑](#footnote-ref-2)
3. Սեղմագրեր պարտադիր առաքվում են նաև համապատասխան մասնագիտությամբ կազմակերպություններ` ըստ խորհրդի հաստատած ցուցակի: [↑](#footnote-ref-3)
4. Եթե սեղմագիրը օտար լեզվով է, ապա տրվում է նաև կազմի հայերեն տարբերակը: [↑](#footnote-ref-4)
5. Եթե սեղմագիրը օտար լեզվով է, ապա տրվում է նաև հայերեն տարբերակը: [↑](#footnote-ref-5)
6. «Արժանի է գիտական աստիճանի» սյունակում նշվում է գիտական աստիճանը և գիտության բնագավառը: [↑](#footnote-ref-6)
7. Քվեաթերթը չի ստորագրվում: «Քվեարկության արդյունքներ» սյունակում թողնվում է նախընտրած տարբերակը, ջնջվում մյուսը: [↑](#footnote-ref-7)
8. Բոլոր փաստաթղթերը պետք է ունենան էջերի միջանցիկ համարակալում: [↑](#footnote-ref-8)